Sninské rybníky

Sninské rybníky sú rekreačná oblasť v regióne Horný Zemplín, na okraji mesta Snina, približne  od jeho centra v doline potoka Bystrá.

Rekreačná oblasť Sninské rybníky je obklopená Vihorlatskými vrchmi s cyklotrasami a turistickými chodníkmi. Je východiskovým bodom pešej turistickej trasy, vyznačenej  modrou turistickou značkou na obľúbený Sninský kameň (), odkiaľ je možné pokračovať k najväčšiemu zahradenému sopečnému jazeru na Slovensku – Morskému oku. Tieto prírodné výtvory sú súčasťou územia Vihorlatský prales, skrátene aj Vihorlat, ktoré bolo v roku 2007 zapísané do zoznamu Svetového prírodného dedičstva UNESCO v kategórii Karpatské bukové pralesy a staré bukové lesy Nemecka (). Dôvodom boli zachovalé bukové pralesy s vyše 240-ročnými exemplármi.

náhľad|vľavo|Biokúpalisko Sninské rybníky

V areáli rekreačnej oblasti sa nachádza prírodné kúpalisko (pozri: Biokúpalisko Sninské rybníky), ktoré bolo v roku 2010 prestavané z pôvodných troch prírodných kúpalísk. Je druhým bio kúpaliskom na Slovensku, využívajúcim technológiu samočistenia vody pomocou rastlín a rias. Získalo ocenenie NAJ produkt cestovného ruchu Prešovského kraja za rok 2014. Jeho areál pozostáva z kúpaliska s troma hĺbkovými pásmami – priestor pre malé deti (hĺbka  - ), časť pre neplavcov (hĺbka  - ) a plavecká časť (hĺbka  - ), ktorá je od neplaveckej oddelená mólom, zo zatrávnených plôch na oddych a zo samotného bazéna slúžiaceho na filtráciu a čistenie vody. Napustenie biotopu je napojené z prírodného zdroja vodného toku Bystrá. Návštevníkom na rekreáciu slúžia ihriská pre športové aktivity, detské ihriská.

Vedľa kúpaliska sa nachádza kemp Autocamping Snina , ktorý je najvýchodnejším kempom na Slovensku. Ide o sezónne zariadenie, každoročne od 15. 5. do 30. 9. navštevované turistami. Ponúka ubytovanie v chatkách, stanovanie a kempovanie na trávnatej ploche.

V letných mesiacoch sa v rekreačnej oblasti v areáli amfiteátra konajú viaceré známe hudobné festivaly, ako Podvihorlatský folklórny festival, Farfest Snina či najznámejší z nich Rock pod Kameňom – Snina Open Air Festival.

V rekreačnej oblasti sú poskytované stravovacie a ubytovacie služby.

 Prístup 
 po chodníku z mesta Snina, trvanie: ↑ 0:50 h, ↓ 0:40 h
 po  značke zo železničnej stanice Snina, trvanie: ↑ 0:30 h, ↓ 0:20 h
 mestskou hromadnou dopravou z mesta Snina, pozri: cestovný poriadok MHD  na stránke Biokúpaliska Sninské rybníky

Do mesta Snina je možné dopraviť sa prímestskou dopravou autobusovými linkami SAD HumennéPravidelná doprava > Prímestská doprava > Humenné na stránke SAD Humenné, a. s., alebo vlakovou dopravou ŽSR. Vzdialenosť: Humenné-Snina . Pre vyhľadanie spojenia možno použiť internetový cestovný poriadok .

 Pravidelné podujatia 
Rock pod Kameňom
 Usporiadateľ: Rock Free Production, s. r. o.
 Termín konania: august
 Miesto konania: RO Sninské rybníky – Amfiteáter
 Druh podujatia: hudobný festival

 Spoločnosť Rock Free Production, s. r. o.www.rockpodkamenom.sk organizuje každoročne, od roku 2003, zvyčajne v druhý augustový víkend, tradičný viacdňový hudobný festival, pod názvom Rock pod Kameňom – Snina Open Air Festival.

 Galéria 
Kliknite na obrázok pre jeho zväčšenie.

 Referencie 

 Pozri aj 
 Biokúpalisko Sninské rybníky
 Sninský kameň
 Morské oko
 Vinianske jazero
 Zemplínska šírava
 Vihorlatské vrchy

 Iné projekty 

 Externé odkazy 
 Poloha na turistickej mape
 Poloha na turistickej/cykloturistickej mape
 Biokúpalisko Sninské rybníky – oficiálna stránka
 Autocamping Snina  – oficiálna stránka
 Biokúpalisko Sninské Rybníky na Facebooku

Kategória:Rekreačné strediská na Slovensku
Kategória:Vihorlatské vrchy
Kategória:Snina
Kategória:Okres Snina
Kategória:Rybníky na Slovensku
Kategória:Vodstvo v okrese Snina